สวัสดีค่ะ ทำงานยุ่งๆไม่มีเวลาไปหาที่โรงพยาบาลเลย มีอาการปวดหัวแบบหนักๆมึนๆมาประมาณสี่ห้าวันได้แล้วค่ะ ปวดตรงกระหม่อม ตรงกลางหัว ตรงท้ายทอย ปวดแบบชาๆหนึบๆ เบ้าตา หัวตาปวดหมดค่ะ รู้สึกอ่อนเพลียมาก อยากนอนทั้งวัน ไม่สดชื่น รู้สึกหนักๆตัว ไม่ค่อยอยากอาหาร บางทีก็หนาวยะเยือก บางทีก็ร้อนแบบไม่มีปี่มีขลุ่ย บางทีมีไข้นิดหน่อย แต่แป๊บๆก็ไม่มี ตัวก็ไม่ร้อนนะคะ แต่อาการคล้ายๆตอนเป็นไข้ ไม่ทราบว่าเป็นอะไรรึเปล่าคะ ควรหาเวลาไปพบแพทย์ไหมคะ มันร้ายแรงไหมคะ
สวัสดีค่ะอาการปวดมึนศีรษะแบบหนักๆที่ศีรษะ ปวดตา อ่อนเพลียดังกล่าวมานั้น อาจจะเป็นจากการปวดกล้ามเนื้อที่ศีรษะจากการใช้งานระหว่างวัน การปวดจากปลายเส้นประสาทอักเสบ อาจจะปวดจี๊ดๆ ปวดไมเกรนมักปวดมากข้างเดียว ปวดแบบตุ๊บๆและปวดเยอะหรือรุนแรงได้ ส่วนการปวดจากสาเหตุในสมองอาจมีอาเจียนพุ่ง มีประวัติอุบัติเหตุที่ศีรษะตามมาก่อนได้จากที่กล่าวมา ลักษณะการปวดจะคล้ายกับปวดศีรษะจากการใช้งานมากที่สุด แนะนำการพักผ่อนให้เพียงพอ หลีกเลี่ยงการเพ่งสายตานานๆ กินยาแก้ปวดเพื่อบรรเทาอาการก่อนได้หากมีอาการปวดมากขึ้นเรื่อยๆ พักแล้วไม่ทุเลา กินยาแก้ปวดแล้วยังปวดมาก ต้องลุกขึ้นมากลางดึกเพราะปวด ทำกิจวัตรประจำวันไม่ได้ อาเจียนพุ่ง ควรไปพบแพทย์